Կրթության ոլորտում համայնքապետարանի աշխատանքը գնահատող հանձնաժողովն արձանագրել է, որ մանկապարտեզը, որտեղ հաճախում է 3-6 տարեկան 138 երեխա, անմխիթար վիճակում է: Շենքը եւ խաղահրապարակը նորոգման, բարեկարգման եւ կահավորման կարիք ունեն։ Մինչդեռ, իր այս պարտադիր լիազորությունը մի կողմ թողած, համայնքի ղեկավարը գումարները ծախսել է այլ ուղղությամբ: Մարզպետարանի հանձնաժողովն, ըստ ամենայնի, կասկածելի է համարել ծախսված գումարների նպատակահարմարությունն ու օրինականությունը: